3. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ.159001/3/1090/990725 της 5/14 μαρτ. 1953 Περί αδειών λιανικής πωλήσεως σιγαρέττων Έχοντες υπ’ όψιν τα άρθρ. 14 παρ. 4 και 99 του Α.Ν. 1324/1949 «περί προστασίας και αποκαταστάσεως των αναπήρων πολέμου οπλιτών κλπ. «κυρωθέντος υπό του Νόμ. 1487/1950, απεφασίσαμεν και διατάσσομεν: Άρθρ.1.-1.Ο αριθμός χορηγητέων αδειών λιανικής πωλήσεως σιγαρέττων και λοιπών εν άρθρ. 10 του Α.Νλ. 1324/1949 οριζομένων ειδών καθορίζεται εν εκάστω οικισμώ (πόλει, κωμοπόλει ή χωρίω) της χώρας εκ του πηλίκου της διαιρέσεως του κατά την τελευταίαν επίσημον απογραφήν πληθυσμού τούτου δια του σταθερού συντελεστού 400. 2.Εις οικισμούς, οίτινες καιτοι ανήκοντες εις τον αυτόν Δήμον ή Κοινότητα απέχουσιν αλλήλων, ο κατά το παρόν άρθρον αναλογισμός γίνεται κεχωρισμένως δι’ έκαστον τούτων, εν πάση όμως περιπτώσει ο δια τον εν λόγω Δήμον ή Κοινότητα αναλογών συνολικός αριθμός αδειών δεν δύναται να είναι κατώτερος του κατά το παρόν άρθρον καθοριζομένου τοιούτου. 3.Το εκ του αυτού αναλογισμού προκύπτον  κλάσμα πηλίκου θεωρείται ως ακεραία μονάς  εις οικισμούς αριθμούντας πληθυσμόν κάτω  του      σταθερού   συντελεστού  400,  εις  οικισμούς Σελ. 793 Άδειες λιανικής πώλησης τσιγάρων κ.λ.π 36.Ι.β.3 δε αριθμούντας πληθυσμόν άνω του αυτού συντελεστού, εφ’ όσον υπερβαίνει το ήμισυ τούτου. 4.Εξαιρετικώς εις λουτροπόλεις της χώρας ο κατά τας προηγουμένας παρ. 1-3 καθοριζόμενος αριθμός χορηγητέων αδειών δύναται κατόπιν αποφάσεως της αρμοδίας κατά τύπον Επιτροπής άρθρ. 14 Α.Ν. 1324/49 να αυξηθή μέχρι του διπλασίου. Άρθρ.2.-1.Καθ’ υπέρβασιν του κατά το προηγούμενον άρθρον καθοριζομένου αριθμού αδειών παρέχονται τοιαύται εις αναπήρους ή θύματα πολέμου και επαγγελματίας καπνοπώλας συγκεντρούντας τα υπό των άρθρ. 10 και 11 του μνησθέντος Α.Ν. 1324/1949 καθοριζόμενα προσόντα και υποβαλόντας τα δικαιολογητικά αυτών εντός της υπό του άρθρ. 13 του αυτού Νόμου τασσομένης προθεσμίας. 2.Άδειαι χορηγούμεναι οποτεδήποτε καθ’ υπέρβασιν του υπό του προηγουμένου άρθρου καθοριζομένου αριθμού ισχύουσι προσωρινώς ως υπεράριθμοι, ανακαλούμεναι δε ή σχολάζουσαι δι’ οιονδήποτε νόμιμον λόγον δεν αναπληρούνται μέχρι του φυσιολογικού περιορισμού αυτών. Άρθρ.3.-1.Μέχρι της συμπληρώσεως του κατά το άρθρ. 1 της παρούσης καθοριζομένου αριθμού χορηγητέων αδειών παρέχονται υποχρεωτικώς και εφεξής προσωριναί τοιαύται κατά σειράν προτιμήσεως. α)Εις αναπήρους ή θύματα πολέμου και επαγγελματίας καπνοπώλας συγκεντρούντας τα υπό των άρθρ. 10 και 11 του άνω Νόμου προβλεπόμενα προσόντα και αποκλεισθέντας λόγω εκπροθέσμου υποβολής των υπό του άρθρου 13 του αυτού Νόμου οριζομένων δικαιολογητικών. β)Εις λοιπούς αναπήρους ή θύματα πολέμου. γ)Εις άλλους επαγγελματίας και λοιπά χρήζοντα βοηθείας πρόσωπα. 2.Αι προσωριναί άδειαι παρέχονται υπό τον όρον ελλείψεως νομίμων δικαιούχων, εμφανιζομένων δε τοιούτων αύται ανακαλούνται κατά τάξιν αντίστροφον της εν τη προηγουμένη παραγράφω τασσομένης σειράς προτιμήσεως θεωρούμεναι ως αυτοδικαίως ακυρωθείσαι άμα τη κοινοποιήσει της περί ανακλήσεως αυτών αποφάσεως της εκδούσης ταύτας αρμοδίας κατά τόπον Επιτροπής. Άρθρ.4.-Αι κατά τόπους αρμόδιαι Επιτροπαί οφείλουσιν, όπως  αμελλητί και εντός της κατά το επόμενον άρθρον τασσομένης προθεσμίας περατώσωσιν απάσας τας παρ’ αυταίς εκκρεμείς αιτήσεις οριστικών ή προσωρινών αδειών συμφώνως προς τας διατάξεις της παρούσης. Σελ. 794 Άρθρ.5.-1.Αι εν άρθρ. 10, 11, 12, 17 και 18 του ως άνω Α.Ν. 1324/49 απαγορευτικαί και ποινικαί διατάξεις ισχύουσιν εις ούς οικισμούς συμπληρούται ο δια της παρούσης προβλεπόμενος αριθμός χορηγητέων αδειών και  από της επομένης της συμπληρώσεως αυτού δεόντως γνωστοποιουμένης εις τους ενδιαφερομένους και τας αρμοδίας καταδιωκτικάς Αρχάς, καθ’ άπασαν δε την χώραν γενικώς και εν πάση περιπτώσει μετά πάροδον διμήνου από της δημοσιεύσεως της παρούσης. 2.Εις ούς όμως οικισμούς ουδείς εκ των οπωσδήποτε δικαιουμένων αιτείται οριστικήν ή προσωρινήν άδειαν, επιτρέπεται προσωρινώς και μέχρι της χορηγήσεως τοιαύτης ή ελευθέρα εντός κλειστού χώρου λιανική πώλησις σιγαρέττων και λοιπών ως άνω ειδών. Άρθρ.6.-1.Η παρούσα καταργεί πάσαν προγενεστέραν επί του αντικειμένου τούτου απόφασιν ημών και δη: α)Την υπ’ αριθ. 159001/893 της 10/5/1951 β)Την υπ’ αριθ. 159001/3/1207 της 2/7/1951 γ)Την υπ’ αριθ. 159001/3/2153 της 20/5/1952 δ)Την υπ’ αριθ. 159001/3/3680 της 8/10/1952 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 36.Ι.β.3 Άδειες λιανικής πώλησης τσιγάρων κ.λ.π 